cyanic-selkie/wikianc huggingface dataset:
Gowirio
Ngawalö Gowirio
Nami-namitö ma zui afeto (no so bakha langu) gowirio mangawuli ba wa'oya khönia bakha asam hydrocyanic. No la ila niha wa ero sakilo gowirio sibohou la deha so khönia bakha 50 miligram asam hydrocyanic.
Ma'ökhö so fulu 10 ngawalö zinanö gowirio. Si fulu ngawalö da'ö tobagi dombua ngafu, ya'ia da'ö gowirio nitanö tobali börö gö, ba gowirio nitanö soguna ba industri.
Ngawalö gowirio si tobali börö gö: Ba gowirio nitanö soguna ba industri:
Ngawalö danömö gowirio fondrege zi sökhi si no ifareso Kementrian Pertanian ya'ia da'ö Adira 1, Adira 2, Adira 4, Malang 1, Malang 2, Darul Hidayah, Malang 4 ba Malang 6.
Fehede si fakhai
Singkong töi ba Jawa Barat sifagölö gowirio ba Danö Niha. Töi "ubi kayu" faoma "ketela pohon" la oguna'ö ba li bahasa Melayu ma'afefu. Töi "ketela" molo'ö böröta wehede ma etimologi nihalö ba mbörö wehede "castilla" (labaso "kastilya"), börö me gowirio andre ni ohe Portugis faoma Castilla (Spanyol).
Ba wehede bö'ö simane, bahasa Jawa lakaoni faoma pohung, bahasa Sangihe bungkahe, bahasa Tolitoli ba li Gorontalo kasubi, bahasa Sunda sampeu, ba Li Niha : GOWIRIO.
Hilisebua
Hilisebua no sambua desa ba Kecamatan Gidö, Kabupaten Nias. Kodenia ba wamatörö Indonesia 12.04.06.2016.
Tuhegeo II
Tuhegeo II ya'ia da'ö no sambua desa ba Kecamatan Gunungsitoli Idanoi, Kota Gunungsitoli. Kodenia ba wamatörö Indonesia 12.78.04.2026.
Kecamatan Gunungsitoli Utara
Kecamatan Gunungsitoli Utara no sambua kecamatan ba Kota Gunungsitoli, Provinsi Sumatra Utara. Kodenia ba wamatörö Indonesia 12.78.03. So khönia 10 desa.
Sifaoro'asi, Lahewa
Sifaoro'asi no sambua desa ba Kecamatan Lahewa, Kabupaten Nias Utara. Kodenia ba wamatörö Indonesia 12.24.10.2004.
Filipina
Filipina ya'ia da'ö no sambua negara si so ba Asia Tenggara tanö mi yaŵa hulo Sulawesi. Ibu kotania Manila ba li resmi ni'oguna'ö Li Filipina ba Li Inggris.
Fenini
Fenini ma zui femangabongi ya'ia da'ö owasa fanaba bawi ni'asogö zowatö ma so'omo si tobali ndriwo zangondrasi omo niha si so simate. Ya'ira sangondrasi si falulu wanarogö boto zimate andrö itaria fasarawongi ira. Ba Li Indonesia, niha sangondrasi andrö tetötöi pelayat. Molo'ö famati Nono Niha me föna, fame'e ndriwo zangondrasi andrö fo'ömö si lö tola lö'ö mufalua. Na lö mufalua da'ö ba mofönu mala'ika zino mate khö ndra soroiyomo niha si no mate. I'otarai ba ndröfi 1990, i'alakhagö wamalua fenini andrö osali Niha Keriso. Börö da'ö, itugu ara, irugi ma'ökhö andre, famalua fenini itugu alö zamalua ya'ia.
Maniasa
Faniasa lua-lua
Maniasa ba Li indonesia menyesal, simanö niha asese aröu wa'ebolo dödö, i o'ö gangetula wamatörö gera-era silö faudu ha börö wa aukhu,lö fao dödö,lö fa'omasi, simanö wehede ba famatunö-tunö ndrasatuada ba danö niha meföna ba irugi mane ma'ökhö. angeragö ua awena falua, tenga falua ua awena angeragö.Da'ö zifatarai alua bahiza bagafuriata awena maniasa balö eluaha sa'ae
Harimbale
= Harimbale Naha Walukhata = Na so ginötö möi ami manörö ba Danö Niha, ba sofu hezo harimbale sahatö. Harimbale andre tola tawa'ö ia fasa, ha'i tenga simane fasa sebua. Töinia manö 'fasa mbanua'. Nifotöi fasa, tatu manö so zoŵöli ba so göi zamaŵa. Fefu gamaŵaö a'oi so ba harimbale.
Maniasa
Mangaku sala
Samösa zamalua amuata silö tesuno ya'ia ibözi ma mofönu-fönu ia baniha, ma samösa satua bandraono awena maniasa no ifalua ibözi,mofönu-fönu aefa da'ö tenga börö niha bö'ö ya'ia samösa mbörö.https://www.haibunda.com/
Harimbale
Fatua ua lö tatohugö, ba moguna ta'o'sisi'ö hezo moroi ŵehede 'harimbale' andre. Fehede “harimbale” tehaogö moroi ba zi dombua fehede, 'hari' ba 'bale'. Hari eluahania 'ngaluo' ma zui 'inötö'. 'Bale' eluahania moŵöli. Moroi ba goroita ŵehede da'a tola tabe'e geluaha harimbale andre, ya'ia da'ö inötö ma ngaluo ni'oguna'ö ba ŵoŵöli fefu soguna ba nomo. No to'ölö ba danö Niha ŵa ero sambua omo mangöhöna soguna ero-ero sambua migu ma fitu ngaluo. To'ölöwa da'a molo'ö famalua ngaluo harimbale.
Niha ba mbanua ba sakali samigu möi ira ba harimbale. Ba ginötö harimbale, lafamaŵa hadia gale-galera simane gitö; bua zinanö, simane lada, duria, bala, toru, ba fefu ngaŵalö bulu ndru'u ni'oguna'ö ba zisambua omo.
Ba harimbale andre ba lahaogö nose-ose ma lafo si tobali nahia ŵama'anö amaŵaö. Ba si to'ölönia no lagola-golagö nose-ose andre ma zui nahia ŵamaŵa molo'ö gamaŵaö. Sambua nahia zamaŵa i'a budu ma i'a soköli, bada, baleda, i'a nisila, ba fefu ngaŵalö gi'a. Simanö göi zamaŵa gi'a sauri ma i'a saŵena lahalö moroi ba nasi.
So göi nahia ŵamaŵa gitö. Sito'ölönia, naha ŵamaŵa gitö ba lafandröndröu ma'ifu moroi ba naha ŵamaŵa tanö bö'ö börö me gitö baku andre ba atarö sibai huania. Aböu gitö. Ba hewa'ae simanö, me no to'ölö niha harimbale, ba lö tobali dahatahara ba we'amöi ba harimbale. Tanö föna, ba lafa'oli zamaŵa nukha, awö ifatete ia samaŵa gö, simane marataba, kue mako, ragikae, ba tanöbö'önia nasa.
Ba si lö manöndra nahia ba nose-ose harimbale, ba samaŵa tola manö göi idudu gamaŵaönia tou ba zinga lala. Ifake tendra soŵuge'e. Oi so zamaŵa fino, taŵuo, betua, ba he göi bago. Na bago andre sito'ölönia, me nifa'aso moroi siyefo, tenga nihaogö ba danö niha, ba sogale ya'ia tefasafi moroi ba zogale niha mbanua.
Sogale
Sogale ba zisambu-sambua harimbale andrö tohare ira moroi ba zoya banua si so ba zifasui. Sitolö'önia samaŵa no la'ila ginötö harimbale ba lahulö ŵongi ba mama'anö ira mofanö ba harimbale. Simanö zui mahemolunia, lafaŵu'a ira zui, möi ira mogale ba harimbale tanöbö'ö ba mbanua tanöbö'ö ofeta hari Satu. Hatö hari Migu, lö labokai harimbale, me no sambua to'olöwa ba Danö Niha ŵa ngaluo hari Migu andrö ngaluo ŵolombase. Ba a'o'i göi molombase ndra sogale. Simanö göi ndra niha mbanua.
Börö me lahalö ba Gunungsitoli, ba tatu harago bara nifamawa faehu nala'öli ba Gunungsitoli. Sogale ihalö daure ma'ifu sitobali harenia. Ladou'ö harago.
Hare Niha Mbanua
Me döfi 1970 ofeta mböröta ndröfi 2000, harimbale andre no tabali sambua lala ba ŵanolo niha mbanua. Oya sibai hare nitema niha mbanua. Lö moguna sa'ae möi ira ba Fasa Gunungsitoli ba ŵoŵöli soguna khöra me oi tola la'öli ba harimbale. Inönö niha mbanua ba lö hadöi lalara ba we amöi ba Gunungsitoli.
Naha Walukhasa
Falukhasa ba harimbale ba tola tefalua ba lafo kofi. Si to'ölönia omo sahatö ba ngai harimbale andrö ba la'oguna'ö tobali lafo kofi ba naha ŵamaŵa ngaŵalö gö tanö bö'ö, simane mi salio fondrino.
Ba zi no alua-alua göi, ba harimbale andrö inötö khö ndraono matua ba ono alaŵe segebohou ebua faleke-leke. Iraono matua si no oŵalufö ba labörötaigö la faigi-faigi nono alaŵe simoi ba harimbale si möi dödöra na labali'ö ngambatöra dania. Simanö göi ndraono alaŵe. Ero möi ira ba harimbale ba lafa'anö ira ba nukhara sisökhi, lafake gecu, ba meragembo. Sambalö gohitö dödöra ena'ö tola so nonomatua sadöni tödö sangila ya'ira ba tola fakawa ira.
Asese So Wa'udusa
He wa'ae no alö ia dae, ba ginötö silalö ba asese alua wa'udusa ba harimbale. Mendrua na so nono alaŵe nikaza zi darua ono matua. Ba lö lala ba wamadöni nono alaŵe ba alua fasöndrata. Ha börö si ha ma'ifu nifalua zi samösa ba itaria tobali fa'udusa sebua ba gotalua mbanua. Alua zimanö börö me itaria oya göi ro'a horö ba gotalua nono matua somasi sibai na so zi fa'udu. Iraono matua simanö ba lö lafaböli na so zamobörö. Hiza'i, la lulugö, lafarou ena'ö alua fa'udu. Itörö niwa'ö ba gamaedola, hulö latunu go'o ba Dumöri, felezara za maböli felendrua za nöri-nöri.
Mendua manö sa'ae na no la sifi duo nifarö niha si fa'udu andre. No to'ölöwa ba danö niha, na möi ba harimbale, mamaŵa gitö ma gale-gale tanö bö'ö, eluahania so gefe ba dangara, tola la'öli öra duo. Ba lafo-lafo ba zinga harimbale andre ba oya göi zamaŵa tuo nifarö. Tenga sa'ae anofula nifotöi tuo nifarö, no tobali famakhai ma famahatö niha ero-ero falukha, lö tola lö'ö la'öli öra duo nifarö. Ba hiza, na no labadu ma'ifu duo nifarö, ba ibörötaigi tagoyofö dalingara, ibörötaigö egebua lira nomohede, fakaole gahe. Eluahania no so gonönöta wa'abaranira. Na no simanö, ba tola manö sa'ae alua wasöndrata. Asese sibai tarongo mböröta wa ba harimbale so wasöndröta ofeta so zimate niha. Baero börö wamadöni ono alawe, fa'udusa ba harimbale tola manö göi börö gömö. Oya zalua, me tebai ibu'a gömönia, ba alua ŵönu moroi khö zame'e fo'ömö. Ba fa'itaria tebai latahaini irege alua ŵa'udusa.
Hilizukhu
Hilizukhu no sambua desa ba Kecamatan Lahewa, Kabupaten Nias Utara. Kodenia ba wamatörö Indonesia 12.24.10.2005.
Harimbale
Tola La'andrö Wangalösi Harago
Tenga simane ba fasa sebua, no tebai la'andrö ŵangalösi harago. Na ba harimbale, tola ta'andrö alö ma'ifu harago. Ba na no so wa hasara dödö zamaŵa ba zoŵöli ba bara andrö tefamaŵa.
Ira ina-ina ma ira alawe ba no to'ölö sibai ira ba ŵo andrö fangalösi harago. Na atö lö aetu sakali ba iröi ua sabata, möi ia isofu harago ba danö bö'ö, imaedo-maedogö, hezo zabölö mura. Aefa da'ö ba ifuli zui ia ba khö zamaŵa si'oföna no mege ba na tola zui aŵuŵu harago ba i'etu'ö sa'ae.
Fefu Gamawaö A'oi So
Ba harimbale ba no tobali nahia wamaŵa fefu gö sitola lahaogö ira ono niha. Tenga ha rakigae ba marataba, tola göi ta'öli zimane gowi nifufu, i'a ni binögö, so göi gi'a ni'unagö, duria nibe'e ba zölu, galametura, godo-godo, ba tanö bö'önia. Ba no sa'ae tobali to'ölöwa ba danö niha ya'ia ni'owuru ma nagole mbawi ni'asioni. Tola ta'öli ma to sakilo mazui sambua hie (dua kilo).
Tenga hada'ö, ba harimbale göi ba tola tafamawa mbawi sauri, i'otarai ono mbaŵi si fa öfa tu'e irugi si fasazilo. Fa'itaria göi so zamaŵa la'imba-la'imba ba hegöi sigelo, sitobali tanömö mbawi. Na so göi guriföda simane manu, he silatao ba he sihene, ba tola manö ta famaŵa ba harimbale.
Si mane nisura yawa ba mböröta, gitö hafea ni'oŵuloi niha mbanua ba zi samigu si no numalö ba tefamaŵa ia ero harimbale. So toke gitö soŵöli gitö niha mbanua. Harago gitö ba no molo'ö harago si no latatugöi ira toke sebua si so ba Gunungsitoli. Andrö dania toke ba harimbale la'öli gitö niha mbanua barö mböli si no itatugöi toke sebua. Tenga hada'ö, na abasö gitö niha mbanua, ba lafoto nasa kilonia, na mato 10 kilo me na, ba la'erai ha 8 kilo, lawa'ö lafoto susu. Eluahania, i'otarai harimbale ofeta la'ohe yöu ba Gunungsitoli khö toke sebua ba la'erai so susu irege 2 kilo. Na abasö ba moŵöi nidanö ba lala, irege na lakilo ba toke sebua ba alö ŵa'abua. Mendrua na sa na so ngawalö zasao simane tambu, uli hafea, ma kara, ba kha ba gitö baku, ba idugu la'alösi zui wa'abua gitö andrö.
Beo Ba Mbanua
So halöwö ba ŵamareta mbanua, ba la fetaro samösa göi ero ngaluo harimbale ba ŵanga'i beo si tobali be'elö ndra samaŵa. Itöröi dozi ndra samaŵa. Ibe'e garate beo si so dandra moroi ba ŵamareta mbanua. Kefe beo da'a la'oguna'ö ia ba ŵo nönö gefe mbanua ba asese lafake ia na so zitekiko ba nose-ose harimbale si manö na bola ba famareta mbanua lahaogö zi tekiko andre.
Manangu ba Harimbale
Me no asese falukha, no fa'ila, ba itaria ndra sogale latehe mo'ömö khöra ndra niha mbanua. Da'a sambua ndela ndra sogale ba wondrönisi tödö ndra niha mbanua ena'ö tobali laganara. Irege niha so'ömö khöra böi sa'ae moŵöli ba danö bö'ö.
Be'e atö tödöu na so'ömö andrö tenga fa hasamösa, ya gö mato dafulu niha, ba no sa'ae möi börö ŵa atandre. Andrö iada'e ba no sa'ae alö ŵame'e nitangu. Asese ta'ila so nisura ba garate ba ŵangombakha ŵa tebai manangu ma'ökhö mahemolu tola. Da'a sambua lala nitörö zamaŵa irege lö manangu niha mbanua.
Inötö Wamalua Harimbale
Ba zi sambua banua ba no so ŵahasara dödö dozi banua hadia ngaluo ŵamalua harimbale khöra. Moroi ba Facebook, ba ato zangombakha hadia ngaluo harimbale ba mbanuara.
Natafaigi Moroi Ba Wanötöi Harimbale
Harimbale, inötö ba wo wöli soguna ba nomo. Hari = inötö, mbale = mowöli. Harimbale,latötöi ba danö siyefo,lamane pekan, so göi zanguma'ö, pajak (simane pajak horas)
Awina
Awina ya'ia da'ö meza kara nifesindro Ndraono Niha. Tobali ia nahia foko'o niha meföna.
Hilizoi
Hilizoi ya'ia da'ö no sambua mbanua ba Kecamatan Gidö, Kabupaten Nias. Kodenia ba wamatörö Indonesia 12.04.06.2054.
Finlandia
Finlandia ya'ia da'ö sambua nöri si so ba yöu Eropa. Ina mbanua nia Helsinki. Li ni'oguna'öra Li Finlandia.
Sisobahili
Föfö döi mbanua:
Onozalukhu
Onozalukhu no sambua desa ba Kecamatan Lahewa, Kabupaten Nias Utara. Kodenia ba wamatörö Indonesia 12.24.10.2006.
Sisobahili
__DISAMBIG__
Kecamatan Afulu
Kecamatan Afulu no sambua kecamatan ba Kabupaten Nias Utara, Provinsi Sumatra Utara. Kodenia ba wamatörö Indonesia 12.24.09. So khönia 9 desa.
Fakhe ba Danö Niha
Nidunö-dunö si fakhai ba wakhe
Samuza luo föna so ndra alawe zi toröi siyöu lala nidanö. Ero ma'ökhö ba ifaigi so wua sagafusi ba dete idanö andrö. Ba ahöli-höli dödonia, ba ihalö i'ofuloigö wua da'ö. Ba samuza ma'ökhö imane dödö nia si alawe andre, "Hezo moroi wua sagafusi da'a? akha möi ndra'odo ufaigi siraya lala idanö". Ba möi ia siraya ba i'ila ndru'u nifotöi sirahi. Ba muhede ndru'u da'ö khö ndra alawe andre, imane: "Ndra'aga sinanö si sökhi, tola ni'a. Halö ba ofuloi ndra'aga'. Ba ifoloi ndru'u andre ba mangawuli ia ba nomo. Ba imane sui ndru'u andrö, "Be ndra'aga ba naha, ba na no aefa önö wawa ba tanö ndra'aga, ba mi be töi ma fakhe".
Nitutunö ba wakhe da'a tesöndra ba buku ''Nias. Ethnographische, Geographische en Historische Aanteekeningen en Studien'' ni sura Schröder ba ndröfi 1917.
Meföna
Da'e zu'a-su'a ni'oguna'ö meföna molo'ö nisura Schröder
Ba Niha Raya
1 Sajo'e = 30 Tuba = 120 Si'öfa = 240 Siwalu
Ba Niha Yöu
1 Lauru = 4 Tumba = 8 Hinaoya = 32 Kata
Ba ginötö wamasi, so su'a-su'a nifotöi Fiku. 1 Fiku = 10 Lauru.
Fakhe ba zura wamahaö meföna
Oya wakhe ba ndröfi andre laŵa'ö. Abölö mbua nowi niha iada'e. Oya sibai ngawalö wakhe. Ba so wakhe nitanö ba laza. Ba so göi nitaru ba hili, ba ma ba danö sotufo, ba zo'eu. Ö'ila döi ngawalö wakhe andrö? Datatötöi ösa: Fakhe ndrawa si rahi, ba fakhe ndrawa soyo, ba fakhe ndrawa tumba, ba fakhe si adulo, ba fakhe si toru, ba fake si koria, Ba oya na döi, baero ö. Na latutu wakhe, ba tobali böra. Fakhe si lö mututu, ba "ulitö". Labe'e töinia gulitö, me si so uli na. So göi kisa wakhe. So kisa, ba wameta uli wakhe. Ba so göi kisa, ba wamali'ö hamo.
Hilina'a
Hilina'a no töi mbanua ba Danö Niha:
Föfö döi mbanua:
Sifaoro'asi, Afulu
Sifaoro'asi ya'ia da'ö no sambua desa ba Kecamatan Afulu, Kabupaten Nias Utara. Kodenia ba wamatörö Indonesia 12.24.09.2008.
Kecamatan Gunungsitoli Idanoi
Kecamatan Gunungsitoli Idanoi no sambua kecamatan ba Kota Gunungsitoli, Provinsi Sumatra Utara. Kodenia ba wamatörö Indonesia 12.78.04. So khönia 9 desa.
Fatome
Fatome ya'ia da'ö gowasa nilau samosa niha sabölöbölö mofökhö. Abölö göna wanötöi ya'ia da'ö, fangotome'ö satua. Hiza ba wangotome'ö andrö, inötö sisökhi ba zatua wamenesi iraono awö zawuyu nia (lö dozi so zawuyu, da'a me föna me inötö so wangosawuyu niha), ba simanö göi ba ndraono, no sambua inötö si sökhi sibai ba wamondrongo hadia zinangea famenesi ba fangombakha soguna ba wongambatösa nifa'ema zatuara andrö. Tuho wa lalau ma la falua wangotome'ö satua sihulö wolau gowasa ia, ya'ia da'ö ba wangandrö fangefa sala fatua lö ahele danö khönia..
Tuho Wangotome'ö
Satua banomo nano atua sa'ae ba inönö na mofökhö-fökhö, ba tumbu ba dödö ndraononia ba wame'e "ö" zatua ba wangandrö howu-howu fatua lö irugi inötö ikaoni ia So'aya, da'ö duhö wangotome'ö. Ba lalau mangosara ira sifatalifusö lakaoni nono alawera, tana zibaya, ba sifasambua ama khöra, ba wo angeragö hadia manö lala halöŵö dania nifalua na inötö wangotome'ö. Ba nano so wahasara dödö, ba lafalua halöŵö andrö. Ba so zamalua fangotome'ö zatua ba danö niha la osamuzaigö ba wo mbagi harato, da'ö wa hulö la kaoni fefu zitenga bö'ö ba wa mondrongo hadia manö nifa'ema zatua baomo khö ndraononia irege na furi lö fanofu ba zino itatugöi satua.
Asi
Asi ya'ia da'ö gangowuloa nidano ba zabakha tanö, asi (Li Indonesia laut) nahia gangelea fefu nungo nidanö side-ide ba idanö segebua si so ba dete danö ba zisagörö tanö. Idanö nasi na mufelai ia rasonia asi-asi ma safeto asio. Ero sambua hulo ma danö sebolo ba no ifasui ia asi sebolo, idanö nasi ba guli nasi sebolo lö fa'ahono börö me itöri-törini ia angi andrö waso ndrulu (Li Indonesia gelombang) ba bade ba nasi, yamendrua manö na möi ita ba mbewe nasi ta'ila ndrulu si fatohu-tohu moroi sitou ba nasi solobigö ya'ia yawa ba mbewe gawu nasi. Ba mbewe gawu nasi ba da'ö lasao'ö ma manao dundraha zifagai ba nasi, he tundraha (Li Indonesia perahu) side-ide ba he göi tundraha segebua. Asi moguna sibai sitobali nahia wa'auri fefu ngawalö ngawawa gia segebua ba si gide'ide, ba fefu zaliŵa-liŵa siso ba nasi.
Asia
Asia no töi danö fondrege ebolo ba zi sagörö gulidanö. Ba danöa andre toröi ambö töra matonga moroi fefu niha ba gulidanö. Fa'ebolonia ambö töra 44 juta kilo ba no ifasui ia tanö Eropa ba gaekhula, asi sebolo samudra Hindia tanö raya ba asi sebolo samudra Pasifik ba gatumbukha.
Kecamatan Gunungsitoli Alo'oa
Kecamatan Gunungsitoli Alo'oa ya'ia da'ö no sambua kecamatan ba Kota Gunungsitoli, Provinsi Sumatra Utara. Kodenia ba wamatörö Indonesia 12.78.05. So khönia 9 desa.
Ndriala
Ndriala ma Diala no u'ö ni'oguna'ö ba wama'u'u i'a ba nuo nidanö ma zui ba nasi.
Natal
Natal (moroi ba li Portugis, eluahania fa'atumbu) ya'ia da'ö no töi ngaluo wa'atumbu Yesu, ni'owasaini ndra niha Keriso ero röfi ba 25 Desember, heŵa'ae la'owasaini ia ira niha Keriso Ortodoks ba 6 Januari. Molo'ö si to'ölö ba gotalua niha Keriso si föföna, liturgi fangowasaini fa'atumbu Yesu andre tefalua ba zi bongi föna 25 Desember, ba no tetohugö wolau simanö irugi ma'ökhö bakha ba Gereja Katolik, Gereja Lutheran ba Gereja Anglikan.
Fangowasaini luo wa'atumbu Yesu no owasa fondrege sebua bakha ba Gereja aefa wangowasaini wemaoso Yesu moroi ba gotalua zi mate (Paskah). Börö da'ö oya nifalua niha ba wangoroma'ö fa'omuso dödöra ba wa'atumbu Yesu andrö: fanunö (oya zikola wanunö), femanga, famalukhaisi ndra talifusö, fame'e buala khö nawö, fangowai niha faoma fehede ma zui faoma nisura ba garate (li Indonesia, kartu Natal), famake baru si bohou, btn. Fefu da'a no tobali fondrou'ö waniaga ba ginötö ahatö wangowasaini Natal. Nifalua simane no tobali si to'ölö, irege lafalua göi ia ira niha bö'ö si tenga niha Keriso, heŵa'ae lö mamati ira khö Yesu ma khö Lowalangi.
Oröita wehede
Fehede "natal" ofeta bakha ba li Indonesia moroi ba li Portugis, si no irai mamatörö ha'uga mbanua ba Indonesia (1509-1595). Fehede ba li Portugis andrö tehalö moroi ba li Latin, li si no tobali li resmi niha Keriso töra 1500 fakhe i'otarai ginötö aefa ndra nifaha'ö. Ba li Latin latötöi ia Dies Natalis, eluahania Luo Wa'atumbu.
Ba li Niha latötöi ia Fanunu Fandru, börö me solohe agama niha Keriso ba Danö Niha no ira falito moroi ba Jerman me luo no. Tradisi wanunu fandru no sambua tradisi wamasindro eu nifotöi Tannenbaum moroi ba Jerman. Tebörögö lafalua ia ba wangowasaini Natal me 1492 ba itugu muzawili i me ifarou wolau ya'ia Martin Luther. Baso waö-waönia ba zura Fanunu Fandru.
Iraonolase, Gunungsitoli Alo'oa
Iraonolase no sambua desa ba Kecamatan Gunungsitoli Alo'oa, Kota Gunungsitoli. Kodenia ba wamatörö Indonesia 12.78.05.2003.
Famohu Niha
Ba Danö Niha no to'ölö na fatua lö alua mangowalu nono matua ma ono alawe ba lö-tola-lö'ö ua latörö nifotöi famohu niha. Ba Danö Niha me föna, samohu niha ha ono matua. Ha ono matua zi tola manöröi tanö ba wangalui ono alawe somasi ia, sedöna i'owalu ma ibali'ö ngambatönia (fo'omonia, tambali mbotonia, dongania). Na ono alawe tola manö sa ifili/ifohu nono matua somasi ia, ba hiza'i, angetulania tenga ba dangania ifangawuli khö ndra satuania. Hadia tola ma tebai alua (tebe'e ia nihalö khö ndra matua da'ö) oi angetula ndra satuania da'ö.
Hilina'a, Lahewa
Hilina'a ya'ia da'ö no sambua desa ba Kecamatan Lahewa, Kabupaten Nias Utara. Kodenia ba wamatörö Indonesia 12.24.10.2007.
Famohu Niha
Ösi zura andre mitou tehalö moroi ba zi no alua ba wamohu ono alawe molo'ö goi-goi huku ŵondrakö zi Lima Ina, Moro'ö, Nias Barat. He ŵa'ae simanö ba itaria so zifagölö ba wamalua ya'ia ba zi sagörö Tanö Niha irugi ma'ökhö iada'a. Töra-töra ba ginötö sibohou andre nifotöi era digital, itugu oya ni'ilada amuata sifagölö gofu heza misa. Tenga ha si fagölö woamuata ba gotalua Nono Niha manö, ba gotalua niha ba zi sagörö olia ulidanö göi.
Eluaha
Fehede famohu, te'azökhi moroi ba wehede fohu, eluahania mutandra, mame'e tandra (pilih, tandai) khö zi samösa niha ba gotalua zato ma ba zi sambua botowa ba gotalua ngenolinia. Sahe-sahe wehede (awalan, prefiks) fa- ba mböröta wehede, eluahania famalua ma oŵaöta nifalua ba halöŵö 'fohu' (mamohu). Waö-waö wamohu ono alawe ibörögö me ilau manörönörö samösa ono matua si biha boto ba zifasui ya'ia ma ba mbanua bö'ö wamaigi ono alawe si sökhi sadöni dödönia. Halöŵö da'a ba hada tefotöi ia mamaigi niha.
Famaigi Niha
Fatua lö mufalua wamohu niha ba si'oföna mufalua ya'ia daö mamaigi niha. Eluahania ono matua sedöna mangowalu i'alui nono alawe ba zifasui ya'ia ma ba ba mbanua bö'ö, si tenga talifusönia ma si tebai fahalö khönia molo'ö huku hada. Fangalui ono alawe tola ilau samösa ba tola göi i'andrö tolo ba zi fahuwu khönia wangalui ono alawe sifaudu ba dödönia. Ba itaria göi so manö niha bö'ö zame'e turia wa so nono alawe si baga ni'ilara fagöna khö nono matua andrö na la'ila wa edöna ia mangowalu.
Na i'alui samösa ba na no fakhai ba hörönia ba i'ondrasi manö nomo zatua nono alawe andrö, he wa'ae lö irai falukha ba lö si fa'ila ira göi nono alawe. Na so ni'ilania ma ni'ombakha'ö khönia hezo mbanua ba haniha zatua si so ono alawe sibohou ebua sibaga andrö, ba i'otanigö we'amiö falukha ba wamaigi. Tola ha samösa ia ba tola göi na so nawönia, mato darua datölu. Na ha samösa ba i'otanigö wangondrasi we'amöi ba nomo nono alawe ba ginötö so zatua ma ira talifusönia yomo.
Fe'amöira ba nomo nono alaŵe ha samaigi fonga'euta nono alawe, halö-halöŵönia, amuatania ba wanema'ö tome, hewisa zikhala mbawania na lafahede ia, btn. Fefu ni'ilara ma gofu hadia manö zalua ba gintö we'asora yomo ba latöngöni da'ö sitobali fanuturu lala ba zatuania faoma ono matua andrö ba wanga'i angetula hadia tetohugö halöŵö da'ö ma lö'ö. Fahuhuosa salua ba ba gotaluara (satua nono alawe ba samaigi niha) ginötö da'ö ha huhuo falukhasata sito'ölö manö. Tenga huhuo hada si tola mamesu (mengikat) huhuora faoma fa tambai.
Na ato nono alawe zi biha boto ba mbanua ni'ondasi ba fabö'ö lala nitörö. Lö izarai nomo wamaigi ya'ira. Si to'ölönia i'andrö zöndra ma fanolo ba zi fahuwu ma si fa'ila khönia si so ba mbanua ni'ondrasinia ena'ö teturiaigö wa'atoharenia ba ginötö si no tehonogöi. Ba ginötö da'ö owulo nono alawe ba zi sambua omo. Ba nomo da'ö dania mudadao fefu nono alawe sibiha boto nomege baulu ba mbaku-baku, lalau fakese ma famanömanö hulö zilö la'ila wa so nono matua simöi mamaigi niha, ba wangoroma'ö ya'ira khö nono matua samaigi niha andrö. Na ofeta ba da'ö nono matua samaigi niha, ba hulö zilö badödönia ha fahuhuo ia ba zatua ba nomo andrö ma si fa'ila khönia si so ba da'ö. Fahuhuosa nifaluara ha fondrörö ena'ö tobönö ginötönia ba wonehegö ero samösa ono alawe si so ba da'ö, ba ba wanöngöni gofu hadia ia ni'ila nia zalua ba tandra-tandra ba gotalua nono alawe si so ba da'ö ba zifakhai bahörönia.
Na so zomasi ia, ba itöngöni si'ai, isofu furi'ö döi ba fefu ngawalö zi fakhai khö nono alawe andrö simane hadauga ira zifatalifusö, hadia halöŵö namania btn. Da'ö fefu i'ombakhaö khö ndra satuania na no mangaŵuli ia. Na ha sara dödöra ba ira satuania sa'ae zanohugö lala halöwö hada molo'ö goi-goi si so ba khöra.
Ono alawe si sökhi ba si lö sökhi
Molo'ö nifaduhusi tödö zatua meföna, nifotöi ono alawe si sökhi andrö ba tenga ha sökhi ba zikhala. Baero zikhala ba so göi dandra-tandra salua ma sifalukha ba zamaigi niha i'otarai me lö sofanö ia moroi ba nomo, salua ba lala, ba he göi salua me tohare ia ba nomo nono alawe nifaiginia. Andrö börö da'ö fatua lö mofanö ba la'ohe ba wangandrö khö Lowalangi ena' ifahowu'ö wofanönia andrö.
No tobali tandra dumadumania na ba wofanönia andrö falukha ia gaurifö simane asu, ulö, ma niha samarukhu ma gofu haniha manö niha si lö sökhi, ba lamane lö baga nono alawe da'ö. Na no irugi nomo (ya'ia ba sifao khönia) nono alawe nifaigira ba lahaogö sia'ai wangosisi'ö amuata nono alawe andrö. Na manutu-nutu fakhe ia me larugi ma zui möi mana'u idanö, ma zui mame'e gö gurifö ma zui manunö-nunö na faduhu dödöra wa ono alawe da'ö sökhi.
Na ba we'asora andrö ilau manga-manga ma moföu-fönu ba no tobali tandra wa ono alawe andrö lö sökhi, lö baga na tobali dongania. Na alua zimanö ba si to'ölönia lö latohugö huhuo khö zatua nono alawe andrö. La'aui zui nono alawe tanö-bö'ö irege lasöndra zi faudu ba dödöra.
Angetula Zatua
Me föna, ba wanga'i angetula hadia latema ma lö'ö wamohu nono matua khö nono alawe ba lö manö musofu zöndra nono alawe. Ha satuania manö zangetu'ö. He na lö omasi ia tobali fo'omo ma donga nono matua andrö ba tebai ifatimba. Na so nono alaŵe samatimba zi no la'etu'ö ma lahonogöi ira satuara ba tobali fangaila sebua da'ö ba mbanua. Lö omasi niha gamuata si manö, meföna da'ö. Bö'ö ira ba ginötö safuria andre ya mendruamanö meno tohare agama Kristen ba agama tanöbö'ö ba Daö Niha, na so zame'eli fatua lö lafalua halöwö famohu ma fondröi laeduru, ba si'oföna ua la'anofuli ira satua (ama/ina) khö nonora ono'alawe na fatema ba dödönia ma lö'ö.
Aoloma Sibohou
Ba ginötö iada'a no fab'ö. He wa'ae so nasa zatua samatörö onora molo'ö angetula dödöra ba aoloma salua iada'a ibörögö lafahela zöndra dödö nono alawe ba he ono matua. Tola lafohu zomasi ira ba tola göi lafaehagö ba zatuara niha nifohu dödöra zamösana.
Ba ginötö iada'a ibörögö mangalö ba ŵo'amuata simanö. Ono matua ba ono alawe tola fahede khö nawöra he tenga si fatalifusö, tola göi fahuwu, ba tola lafaehagö nösi dödöra khö nawöra na faoma omasi ira faoma fatambai. Angetula nono alawe ma ono matua ba no ibörögö lafondrondro ira satuara na edöna lafalua wamohu niha.
Fame Li
Na so zomasi ia ba gotalua nono alawe nifaiginia ba ifatunö khö ndra satuania ba nomo ena'ö lafatenge denge-tengera, nifotöi Balö Ndrela ma Si'o (mediator). Moguna mbalö ndrela börö me tebai ma lö to'ölö ba Danö Niha wa samösa so'ono ono matua ba ifatu'a'ö manö ia wama'ema ösi dödöra khö zatua nono alawe somasi ira. Ha Balö Ndrela zi tola mamalua halöŵö da'ö. Ya'ia zangondrasi zatua nono alaŵe ba sifahuhuo ba wama'ema ösi dödö zatua nono matua ba wanofu hadia onora ono alawe andrö lö sokhö ma lö nifohu niha bö'ö.
Börö me halöŵö mbalö ndrela (halöluo, si'o sanörö ba lala) andrö abua, tenga fefu niha tola mudadao ba dadaoma da'ö. Si to'ölönia tehalö ia ba gotalua niha sangi'ila ma si so fa'aboto ba dödö hada, sonekhe fahuhuo, ba niha si so khai-khai watalifusöta khö zatua nono matua. Tola teŵa'ö wa Balö Ndrela ma Si'o andrö no fangali mboto ngambato zatua nono matua sedöna mangowalu. Fehede fanofu Mbalö ndrela oi nifolagu. Tenga fehede fanofu si to'ölö simane na tasofu hazo faudu nomo zi samösa niha ma lala nitörö na möi ba zi sambua banua. Fehede ni'oguna'ö ba wanofu hadia no so zokhö ma hadia no mufohu nono ono alawe ba zatua ni'ondrasi andrö ba lafa'ema faoma amaedola simane da'a:
Ba wanema li zatua ono alawe oroma wa ono alawe andrö lö sokhö ba lö nifohu niha bö'ö. Fao göi dödöra hadia dani ŵa'aso dome. Andrö börö da'ö latohugö wahuhuosa tome wangombakha wa omasi ira lafakhai danömö zisökhi wa'asitengabö'ö ba zatua nono alawe. Fama'ema ösi dödö simane da'ö tefotöi ia Famatu'a li. Na fao dödö zatua nono alawe ba tola sa'ae tetohugö huhuo hada ba wanofu-nofu ha wa'ebua wa'ideide mböwö ihalö, heŵisa ŵaö-ŵaö ŵame'e be'elö (böŵö) ba ha ŵa'ara tola tebörögö ŵamalua halöwö, ba tanöbö'önia.
Halöŵö Famobörö Famohu Niha
Halöŵö famobörö na no so wa'afatema ba dödö ba so dombua faosatö, ya'ia da'e: Fame laeduru ma zui te'endrongagö faoma Fame köla. Gofu hadia nifalua zi no la'osara'ö ba oi so noro dödö zi lö-tola-lö la'asogö ya'ira solemba (ngambatö nono matua).
Töi bö'ö ŵame'e laeduru ya'ia da'ö Fame Bola Numönö ba ni'olembai (ina ma satua nono alawe). Töi bö'ö “Famöbögö ba Ziraha Afasi”. Eluahania, ono matua ba ono alawe tefaböbö ira ba wanötöi lamane no famatua. Hiza'i lö na sa mutötöi döira ya'ira sidarua ba wamorudugö ba wangandrö. Ha ba wahuhuosa wa ya'ira andrö tefaböbö ba ziraha afasi. Awena tola latötöi döira ya'ira sidarua ha na halöwö nifalua “Fame Köla” (molo'ö huku ŵondrakö zi lima ina Moro'ö).
Molo'ö fetaro ba hada, he na halöŵö andrö fame laeduru ba he Fame köla, ba oi so zinangea labe'e ya'ira tome, satua nono matua. Simanö göi zoŵatö so zitobali be'elöra simane diwo manga (bawi) ba he göi orifitö simane si no tehonogöi ba ŵondrakö zamösana.
He fame laeduru ba he fame köla tola tewaö si tobali tandra ŵa ono alaŵe andrö no tefohu sa'ae ia. Eluahania no so zokhö ya'ia. Börö da'ö na so niha bö'ö zedöna mamohu ya'ia ba lö tola lö itimbagö. Mo'ömö ia ba he soroyomora wangombakha ba niha wa ya'ia andrö no so zamohu (zo niha ma no la'onihagö).
Börö me no tobali ia umönö, ba tola sa'ae möi ia i'ondrasi nomo matuania ono matua andrö. Niha si fasui sangila ya'ia lö sa'ae manofu-nofu dödöra hadia daninia wangondrasi omo zatua nono alawe andrö börö me no famatua ira. Hiza, na lö alua khöra huhuo da'a irugi walöŵa, duma-dumania iwuwu ia umönö ma zui börö tanö-bö'ö soroi khö numönö, ba fefu mbe'elö (böwö) si no labe'e khö matuania ba lö mangawuli. Ba hada latötöi ia “Ni dou manu gana'au”. Fehede da'a ba li Indonesia, amnbö töra simane: semua yang telah engkau berikan lenyap seperti makanan yang ditelan ayam. Ba na ira satua nono alawe zawuwu ma lö omasi ira latohugö wamakhai tanömö zisökhi andrö si no la börögö, ba fabali wa'ebua (dua kali lipat) lafuli si no labe'e satua nono matua. Börö da'ö lö aoha manö ba Nono Niha wangetu'ö huhuo bawamakhai sitengabö'ö.
=Umbu=
Hindia Belanda
Hindia Belanda ma Hindia Belanda Timur (li Belanda Nederlands(ch)-Indië) no töi mbolo wamatörö Belanda si so danö nifotöi Republik Indonesia ma'ökhö. Fatua lö tobali Hindia Belanda famatörö gölana andre lafotöi "Vereenigde Oostindische Compagnie' ma asese la'adogo'ö VOC si no hulö angowuloa ngawalö perusahaan Belanda ba ginötö andrö. Bahiza me 1800 famatörö Belanda mamasindro Hindia Belanda, si tobali fangali fefu perusahaan föna ö (nifotöi nasionalisasi). Hindia Belanda teböhöli aefa wama'olo wa merdeka Indonesia me baŵa siŵalu 1945. Bahiza moroi ba wamaigi Belanda awena teböhöli ia me 1949 me ifaduhu'ö Belanda wa Indonesia no sambua negara merdeka. Ibukota Hindia Belanda so ba Batavia, töi Jakarta fatua lö tobali ibukota Republik Indonesia. Li resmi no Li Belanda, bahiza li sero ma'ökhö no li Melayu.
Ba Gunungsitoli
No hauga kali itandraigö Belanda wamatörö Gunungsitoli. Si föföna me döfi 1693 ba sakali tö zui me 1756. Bahiza lö a'ozu lafalua börö me Tanö Niha so nasa barö mbawa Inggris. Awena me döfi 1840 ba lafa'olo Traktat London, tebe'e Gunungsitoli ba danga Belanda.
Firö
Firö ya'ia da'ö sambua gefe nifake me inötö ndra Hulando.
Famörögö
Ono niha tehöngö börö hadania nifalua irugi ia'da'e. Sambua hada sitehöngö ya'ia da'ö hada ba wamalua falöwa. Ba wamalua falöwa da'a, so sambua goi-goi nibönökhi nono matua ya'ia da'ö fame'e böwö ba zowatö. Böwö da'e ya'ia gana'a, bawi, kefe, böra, ba firö, ba tanöbö'önia.
Fangoguna'ö firö
Firö ma ni fotöi kefe Hulando da'a te'oguna'ö nasa ia ba Danö Niha irugi ia'da'e. Firö da'e te'oguna'ö ia sitobali sambua lala nitörö ba wamönökhi böwö ba zowatö. Fa'oya wirö nibe'e molo'ö hada zisambusambua banua. Aefa da'ö, gefe Hulando andre tola göi te'oguna'ö ia ba wanema howuhowu ma tefetefe moroi ba zatua khö ndraono. Tola göi mu bali'ö ba rofia awö wame'e tolotolo ba niha. Firö da'e moharago si'ai ia ba nono niha, börö ba wa'atedou ginötö gefe da'e ibörögö ahori irege abua ba wangalui. Da'e fefu alua börö me oi fefu hadia ia zoguna mu öli ba rofia. Aefa da'ö, inötö wa mazökhi gefe Hulando da'e zotatukö hauga mböli nia ba rofia. Sasesenia firö silö mu bali'ö ba rofia mu tibo'ö, ba so göi zame'e yawa.
Anaoma
Anaoma no töi mbanua ba Danö Niha:
Hiligodu
Hiligodu no töi mbanua ba Danö Niha:
Göi föfö döi mbanua:
Kecamatan Alasa Talumuzöi
Kecamatan Alasa Talumuzöi no sambua kecamatan ba Kabupaten Nias Utara, Provinsi Sumatra Utara. Kodenia ba wamatörö Indonesia 12.24.09. So khönia 6 desa.
Ndreŵa
Ndreŵa ma zui deŵa no sambua wökhö guli sasese sibai tesöndra ba niha. No oroyo-royo la'a-la'ania ba taraso anaukhu-naukhu ma zui afökhö-fökhö na tetuli ia. Ngawalö zi tola mamobörö ya'ia simane si tola tabaso tou, ba hiza börönia tola fa'atebulö nifotöi hormon samatörö wamofanikha guli. Börö tanö bö'ö tola fa'atebulö hormon ba ginötö landro, fa'abeto, fangoguna'ö pil KB awö wa'afakuyu dödö.
Abölö oya tesöndra ndreŵa andre ba:
So önö ngawalö ndreŵa molo'ö goroma'ötania:
Lö hadöi
Tarakhaini
Tarakhaini ya'ia da'ö no sambua desa ba Kecamatan Gunungsitoli Alo'oa, Kota Gunungsitoli. Kodenia ba wamatörö Indonesia 12.78.05.2005.
Ndreŵa
Heŵa'ae lö dalu-dalu ndreŵa, ba hiza tola lö abölö tedou ia na ö'o'ö zi no tetutunö yaŵa. Na itugu afökhö ia ba tola möi mu'öli "dalu-dalu" moroi ba apotik, heŵa'e dalu-dalu andre lö ifadöhö ia. Na itugu töra wa'abölönia ba si lö tola lö'ö ae ö'ondrasi samösa doto.
Hoho
Hoho, ya'ia da'ö fehede nifohadu fama'oli ba fanutunö ma fanguŵa'ö ya'ia, sisökhi ba sogaena ba wa'amohadu, sito'ölönia Hoho andrö nifa'ema-ema, so za nututunö ma sondönia'ö nifotöi Ere, ba so göi zanehe-nehe ma sama'e-ma'ema ena'ö omasi niha wamondrondrongo. Börö me tuho niŵa'ö ba Hoho andrö ba mofa'abakha geluahania moroi na teŵa'ö simane ba wehede sito'ölö manö. Na sökhi wamalua/folau Hoho hulö nangi sihoho-hoho ba adöni/omuso dödö niha samondrongo ya'ia. Hoho tefalua ia ba ginötö na so halöŵö nifalua ba wa'auri niha mendrua manö zo'amakhaita ba hada. Börö da'ö so göi zanguŵa'ö wa hoho nono Niha andrö ba fagölö ira puisi ma zui pantun ba Li Indonesia. Molo'ö Yasato Harefa, hoho ba Nono Niha oya ngawalö. So hoho amaedola, motumotu, menemene, ngenungenu, lailö, hubölö, hoho ba gowasa, manömanö, nidunödunö, hendrihendri, bölihae, taba'ele, kibukibu, debudebu, maolamaola, faöndrua, mbölömbölö, olola, ba tanöbö'önia. Me'i'osisiö hoho andrö ba Mbörönadu, Gomo, Sonjaya, ba imane wanguŵa'ö wa hoho sabölö la'ila niha mbanua ba Mbörönadu ya'ia da'ö hoho sanutunö waöwaö mböröta nono niha. No oya ngawalö hoho nitutunö khönia, oi fabö'öbö'ö nösi nia ero'ero dozi mbanua.
Ndreŵa
So sambua vaksin ba wolaŵa ndreŵa si no latandraigö ba de'u. Ba hiza me latandraigö ia ba niha, ba lö molua-lua ia
Me 2007 mufalua wangosili DNA khö bakteri sotöi Propionibacterium (PA6) simanga bakteri samobörö ndreŵa. Na mowua wangosili andre ba tola tobali ia lala ba wolaŵa ndreŵa, irege lö sa'ae moguna te'oguna'ö antibiotika si to'ölö, börö me tobali a'öba bakteri na ara la'oguna'ö antibiotika.
Hiligoduhoya
Hiligoduhoya ya'ia da'ö no sambua desa ba Kecamatan Lahewa, Kabupaten Nias Utara. Kodenia ba wamatörö Indonesia 12.24.10.2008.
Fanunu Fandru
Böröta Wanunu Fandru
Lö ta'ila sibai hewisa mböröta Wanunu Fandru ba Danö Niha. Ba hiza tola tamane börö me solohe agama niha Keriso ba Danö Niha no falito moroi ba Jerman, si lö tola lö'ö ya'ira zamörögö wangowasaini wa'atumbu Yesu andrö.
Molo'ö nisura ba wikipedia ba li Jerman tebörögö wamesindro eu (Tannenbaum ba li Jerman ma pohon pinus ba li Indonesia) nifogaba-gaba ba ginötö wangowasaini Wa'atumbu Zo'aya me ndröfi 1492. I'otarai da'ö itugu ato niha ba nahia samesindro eu andre tobali ia eu Natal ma ba li Jerman Weihnachtsbaum, töra-töra börö me ifaraou göi Martin Luther, samörögö Gereja Protestan, wamogaba-gaba eu Natal ba ginötö watomesa Natal andrö.
Eu Natal andrö lafogama-gama faoma karate so la'a-la'a ba faoma lili. Baero da'ö so hada niha Keriso wanunu lili ba ginötö Adven si öfa migu wa'ara, i'otarai sara lili ba migu si föföna, dua, tölu ba öfa lili ba migu sidua, sitölu ba si'öfa. Fanunu lili andre no tobali lala wangoroma'ö wa fe'aso Yesu andrö hulö haga situgu ara ba itugu ebua. Haga fondrege zebua alua ba ginötö Wangowasaini Wa'atumbu Yesu me latunu oya lili ba zifasui eu Natal no mege. Haga sebua andrö no duma-duma Keriso si no tobali haga gulidanö.
Me la'ohe hada andre ba Danö Niha ira tenge-tenge Zo'aya lö lasöndra wangali wehede Natal. Andrö wa laŵaö manö Fanunu Fandru, ya'ia da'ö fanunu lili ma zui fandru si tobali duma-duma Yesu si no Haga Gulidanö Sindruhu. Moroi na laŵaö Ya'ahowu Ngaluo Natal, laŵaö manö niha Ya'ahowu Wanunu Fandru.
Hada Watomesa Fa'atumbu Yesu
Baero hada wanunu fandru so göi hada nifotöi nahia Natal ma ba li Indonesia kandang Natal. Hada andre no ibörögö Fransiskus Asissi ba Italia ba zi fagölö inötö me auri Martin Luther ba Jerman. Na andrö nifogaba-gaba eu Natal (li Jerman Tannenbaum, li Inggris Christmas tree) ba hada andre nifogama-gama ba no sambua kandra nahia wamaliaro ono mbiri-biri ba Mbetilekhema me föna. Ba da'ö te'oroma'ö hewisa wa'atumbu Nono Lowalangi andrö ba gulidanö, me iröi nahia-Nia moroi si yaŵa ba itörö lala wa'anumana niha (Yohane 1).
Ba hiza na aila-aila ita wangoroma'ö wa niha Keriso ita, abölö fagöna na tafazökhi khöda geu Natal, börö lalau göi zi manö niha si fasui khöda. Ba danö Eropa lafasindro ba lafogaba-gaba göi geu Natal ba nomora he niha samati ba he göi niha si lö mamati (ateis) ma zui niha solo'o agama bö'ö, börö me eu Natal andrö ha gaba-gaba (li Indonesia dekorasi) ba tenga tandara wamati.
Badagahe
Badagahe no soguna nifake niha tobali lohu-lohu gahe ba wolumö'ö ahera moroi ba zabe'e, satarö ma zui si ta'unö. Asese göi lafake sölu-sölu gahe (li Indonesia, kaus kaki) barö mbadagahe. Baero da'ö asese lafake mbadagahe niha iada'a tobali famoadu gahe (li Indonesia, gaya, li Inggris, fashion) na möi ba gowasa ma ba gowuloa niha sato.
Iada'a no fabö'ö-bö'ö mbadagahe börö me lafagamöi ia molo'ö gunania ma heza möi niha na la'oguna'ö ia.
So mbadagahe ni'oguna'ö ba wanari (badagahe sanifi-nifi ba ombuyu).
So göi mbadagahe ni'oguna'ö ba wamai bola (badagahe si so zi hulö ndroi barönia ena'ö aro ia na fagohi niha).
So mbadagahe bö'ö salösö-lösö ba moadu ni'oguna'ö ba we'amöi mohalöŵö ba gödo.
Ba so göi mbadagahe saro ba abe'e ni'oguna'ö zohalöŵö ba wangotomosi gödo.
Ba so nasa mbadagahe ni'oguna'ö bakha ba nomo awö mbadagahe nifotöi sandrala ni'oguna'ö baero nomo.
Sisobambowo
Sisobambowo no töi desa ba Danö Niha:
Badagahe
Fabö'ö ira mbadagahe si to'ölö mbadagahe nifotöi sandrala. Na badagahe te'olohuni fefu gahe. Na sandrala awö badagahe baomo lö'ö. Ha tandrösa lalu'a gahe awö tali zi so khönia. Itaria göi so ni'olohuni, ba hiza lö fefu, ha balö tanö föna gahe.
Sisobambowo
ma zui töi si fakhili:
__DISAMBIG__
Onowaembo, Lahömi
Onowaembo no sambua desa ba Kecamatan Lahömi, Kabupaten Nias Barat. Kodenia ba wamatörö Indonesia 12.25.01.2007.
Hulö harita
Hulö harita
Hulö harita ba Li Indonesia seperti kacang lupa akan kulitnya. amaedola bawehede ba nono niha molo'ö ira satua ma sino so fangi'ila ba fa'atua-tua sanandrösa ba maedo-maedo harita ya'ia da'ö niha solifu masi-masi zatua nia ma olifu ia zatuania. Sondrorogö,sangebua,irege tobali ia niha ba gafuriata olifu ia. simanö sibai harita ösi harita so ia banaha sisökhi bahiza uli harita lö sa'ae mu'ila hezo so'ia.
Sitölubanua
Sitölubanua ya'ia da'ö no töi mbanua ba Danö Niha:
Hulö harita
Böi hulö harita
Degu-degu baniha böi olifu ögö niha sino molau sisökhi khöu börö ira wa tola ösöndra mozökhi wa'auriu simane ma'ökhö.https://www.kompasiana.com/kvinlsvtm/5aa7d02fab12ae369339b212/bak-kacang-lupa-kulitnya
Sitölubanua
Föfö döi mbanua:
Fadoro Hilimböwö, Gunungsitoli Alo'oa
Fadoro Hilimböwö no sambua desa ba Kecamatan Gunungsitoli Alo'oa, Kota Gunungsitoli. Kodenia ba wamatörö Indonesia 12.78.05.2006.
Balalu
Balalu, no sambua fogaoni ma fanötöi banio sawuyu. Banio sawuyu la'amawa ira sogale ba fasa. So zamawa balalu sambua fao guli ma sawu, so göi zamawa si no lahaogö si no labe'e gulo ano faoma esi, töi nia idanö mbanio. Ba Danö Niha balalu andre tola tasöndra arakhagö dozi banua.
Guna
Idanö mbanio sawuyu tobali nidanö nibadu samohahau.
Tasi
Tasi ya'ia da'ö fakake ni'ohe-ohe ba gofanöwa si tola monaha noro. Tola tefazökhi ia moroi ba garate, falasti, guli, nukha, ba tanö bö'ö. Noro si to'ölö la fetaro ba tasi ya'ia da'ö simane nukha, mbuku, ba gama-gama bö'ö. Tasi ni'onoro ba hulu lafotöi ia ransel, tasi sebua nahia nukha motöi koper (moroi ba Li Belanda koffer ). So göi tasi si sögi öfa si to'ölö ni'oguna'ö ndra alawe, asese latötöi ia tas kecantikan ma beauty case.
Sura Ni'amoni'ö
Sura Ni'amoni'ö (sofabö'öni ya'ia moroi ba zura bö'ö ya'ia da'ö hurufo sebua ni'oguna'ö ba hurufo mböröta Sura faoma Ni'amoni'ö) ya'ia da'ö töi sambua zura ni'amoni'ö khö niha Yahudi ba göi niha Keriso. Sura da'a no angoŵuloa zura nisura ba ginötö faoma nahia sifabö'ö-bö'ö. Lamane ndra niha Yahudi faoma niha Keriso ŵa sura da'a no bu'usa li Lowalangi, so'amakhoita ba Loŵalangi ba göi niha gulidanö.
No fabö'ö-bö'ö ŵanema'ö ndra niha Keriso Sura Ni'amoni'ö. La tema'ö göi niha Keriso Katoli Roma, Angalika, faoma Orotodo Atumbukha ösi zura ni'amoni'ö bö'ö, tenga simane niha Keriso Protesta solo'ö sola scriptura, ma ha Sura Ni'amoni'ö manö. No töra 5 miliara ngaŵua mbuku si no lafazökhi, tobali ia mbuku sabölö laku ba zi sagötö inötö. Ambö töra 100 juta ngaŵua la'öli niha ero döfi, ba no ebua ŵaöŵaö nia ba hikaya ndra niha, abölö-bölö ba Danö Aekhula.
Banua Niha Keriso
Molo'ö famati niha Keriso, so dombua ngaŵalö nösi Sura Ni'amoni'ö, si föföna faoma si bohou. Lamane ösi Amabu'ula si Föföna mo'ösi mbu'usa Li Loŵalangi salua dania ba Gamabu'ula Li si Bohou. Ösi zura faosatö si föföna tehalö moroi ba mbuku ni'amoni'ö niha Yahudi, asese lafotöi ia göi Sura Ni'amoni'ö Heberai'o. Faosatö safuria no oŵuloa zura ndra nifahaö Yesu ma samati khö nia sanandrösa ba ŵa'auri aŵö ŵamahaö Yesu ba gulidanö. So göi zura samatunö fangi'ila sanandrösa ŵa'atua gulidanö. Fanura ösi zura andre no nilau fabö'öbö'ö niha, ba ginötö sifabö'öbö'ö göi.
Ösi zura
Ösi Zura Ni'amoni'ö andre, no oi te'oli molo'ö angolifa si no la fa'anö ira sanura buku gamabu'ula andrö, ba la raka molo'ö li zamösana. Da'ö halöŵö ba LAI (Lembaga Alkitab Indonesia), mangodödögö ena'ö Sura Ni'amoni'ö andre, tola mozawili misa ba niha Keriso si lö nasa ikhamö fama'ema buku gamabu'ula. Molo'ö ösinia tola tafaigi simane; Sura goroisa ba Li Indonesia la tötöi ia, Kitab Taurat (Kejadian-Ulangan)
Sura Hikaya ba Li Indonesia la tötöi ia, Kitab Sejarah (Yosua-Ester)
Famati khö niha Yahudi
Sura Ni'amoni'ö Heberai'o ya'ia da'ö oŵuloa zura ndra niha Yahudi nisura ba Li Heberai'o ba gotalua ndröfiotu si walu irugi sidua Masehi. Ba ŵamati Yahudi, ösi Sura Ni'amoni'ö da'ö mo'amakhoita khö Loŵalangi, niha ba gulidanö, aŵö danö si toröi ira. Lamane hikaya me latibo'ö Gadamo awö Khaŵa ba Gedena ha sambua ŵaöŵaö si to'ölö. Lö khöra ŵaöŵaö sahölihöli dödö simane fe'aso Yesu si medua kali, abölö latema'ö famahaö haŵisa ena'ö tola la'aurifi ŵa'aurira tobali niha si sökhi. Ha ma'ifu nösi zura sanandrösa ba "wa'auri si bohou" so'eluaha simane ŵa'auri ba zorugo, abölö mamati ira wa eluaha nia da'ö no halöŵö Loŵalangi ba ŵa'auri niha samati. Tebagi tölu faosatö sebua nösi zurara, ya'ia da'ö Huku, Sinenge, faoma Sastra.
Ba ŵamatira, no Yehoŵa samazökhi aŵö samatörö nösi gulidanö. Ifa'ema huku nia khö niha Yahudi ba zura Torah ba ifili ira tobali soi sama'ema haga Lowalangi ba zi sagörö gulidanö. Mo'ösi 613 fareta ba Torah, la'adogodogo'ö ia tobali 10 goroisa. Lö latema'ö niha Yahudi zura si bohou khö niha Keriso. Lamane tenga Mesia simane nifatunö Sura Ni'amoni'ö Yesu, ba labalobaloi fe'aso nia nasa.
Famati bö'ö
Sura Ni'amoni'ö sambua mbuku waö-waö lala wa'auri ndra nifili Zo'aya nisura zanuru buku-buku ba gamabu'ula andrö, ba moguna sitobali sanutura lala ba khöra ya'ira sifarisayo khö Yesus Keriso. Famati khö Zo'aya no lala nifili zamösana, hiza na farisayo khö Yesu Keriso, buku nifake, Sura Ni'amoni'ö ma buku gamabu'ula. He no simane da'ö, ba no teturiagö wa ato niha sifabö'ö-bö'ö ba wamati.
Fo'ali
Ba mböröta ŵa'atumbu banua niha Keriso, Zura sabölö oya ni'oguna'ö ya'ia Gamabu'ula Li si Föföna ba Li Heleni ni'ali moroi ba Li Heberai'o.
Ba Li Niha
Tebörögö mu'ali Zura Ni'amoni'ö ba Li Niha me i'ali Zura Luka Denninger ba ndröfi 1874. Töi zura nia Turia Amusoladödö Gamonita Tesua wa Luka niraka British and Foreign Bible Society. Aefa da'ö, ihalö Netherlands Bible Society halöŵö ŵoraka. Aŵena afönu la'ali fefu nösi Gamabu'ula Li si Bohou ba ndröfi 1889 nilau Sundermann aŵö Ama Mandranga faoma naŵöawö nia. Ba ndröfi 1910, i'aŵaisi halöŵö ŵo'ali Sundermann, ba laraka ia ba Amsterdam ba ndröfi 1911.
Sura Ni'amoni'ö andre, no oi la'ila niha ya'ia da'ö buku gamabu'ula ni'oguna'ö niha Keriso si tobali fangöna ba famahaö lala wa'auri. So 66 (önö ngafulu a önö) mbuku gamabu'ula ma Sura Ni'amoni'ö, so mbuku gamabu'ula siföföna (so 39 buku) ba so mbuku gamabu'ula ssibohou (so 27 buku). Töi-töi Mbuku Gamabu'ula ma Sura Ni'amoni'ö ma ba li Indonesia laŵa'ö ia Alkitab; Sura Ni'amoni'ö, sambua mbuku ni'oguna'ö ero owulo niha ba gangowuloa agama, simane ba zekola wangandrö, ba gosali, ba tanöbö'önia. Fangoguna'ö mbuku gamabu'ula da'a, so zi no la fa'anö ba zi döfi fa'ara, ba so göi ni baso molo'ö famarou geheha ni'amoni'ö ma zui molo'ö hadia zalua ba ginötö wa'owulo. Sura Ni'amoni'ö andre, no oya lahaogö molo'ö li dozi banua misa. Ba Danö Niha buku gamabu'ula andre, sambua mbuku nirorogö, me da'ö no dane-dane ngawalö lala wa'auri niha Keriso. Baero da'ö, Sura Ni'amoni'ö andre, no so ia ba wuka gu'ö, so zitola tabaso ba so zi tola ta fondrondrongo si no lafoli.
Sisobaoho
Sisobaoho ya'ia da'ö no töi mbanua ba Danö Niha:
BAE Systems Hawk
Hawk TNI AU
Köfa wanuwö Hawk, no sa'ae göi so ba Indonesia, fetaro ba zozago talu mbanua, ya'ia da'ö saradadu dalu mbanua ma ba li Indonesia Angkatan Udara. Me baŵa si önö ba ndröfi si dua ngahönö a dua wulu (Juni 2020) andre, ba so ma'ifu zalua ba göfa wanuwö da'a ya'ia da'ö atoru sitou ba nomo niha mbanua. Köfa wanuwö da'a ya'ia da'ö Hawk 209 fetaro wa'atorunia gamaudu ba mbanua ma Desa Kubang Jaya, Kösamata Siak Hulu, Kabufate Kampar,  Riau, Senin (15/6/2020) sihulöwongi. Nomero Göfa Wanuwö da'a ya'ia da'ö : nomor registrasi TT-0209, köfa da'a sara moroi ba zi 34 göfa wanuwö Hawk 209 si so ba TNI AU i'otarai me döfi 1993.
Ba TNI AU köfa wanuwö Hawk 209 da'a no oya ma'ifu zino tefalua ba ngawalö zalua ba danö Indonesia simane me so zalua ba Ase (Konflik Aceh). Fefu da'a ba wanolo ira amada saradadu so zago talu mbanua ba watahana Indonesia.
Hawk ba Mbanua Inggris
Köfa wanuwö da'a tenga ha ba mbanua simane Indonesia zomasi wo'okhögö ya'ia. Banua ba Inggris no göi lafili göfa wanuwö Hawk sitobali köfa ba wolati ira saradadu ba da'ö.Ba göfa da'a Hawk, no oya manolo ndra saradadu ba mbanua Inggris.
Arabia Föna We'aso Islam
Angolita
No oya soi si toröi ba danö Arabia me luo föna. Angolitania simane da'a tou.
A
G
H
J
K
L
M
N
Q
T
U
Z
Ba gotalua fefu soi andrö, so sambua soi sotöi Quraisy. Molo'ö nidunö-dunö, niha Quraisy no niha saoha manolo si numana, si no ibe duma-duma salaŵa mbanuara samösa sotöi Hasyim.